স্পেনে ভয়াবহ ট্রেন দুর্ঘটনা, নিহতের সংখ্যা বেড়ে দাঁড়াল ৪০

ওয়েবডেস্ক- স্পেনে (Spain) ভয়াবহ ট্রেন দুর্ঘটনা (Train Accident)। নিহতের সংখ্যা বেড়ে দাঁড়াল ৪০। একই ট্রাকের ধাক্কায় মুখোমুখি এক জোড়া হাইস্পিড ট্রেন, ধাক্কায় দুমড়েমুচড়ে এতগুলি প্রাণ চলে গেল। রবিবার রাতে দুর্ঘটনাটি ঘটেছে স্পেনে। গুরুতর আহত হয়ে হাসপাতালে ভর্তি ৭০ জন।

স্পেনের প্রধানমন্ত্রী পেদ্রো স্যাঞ্জেজ (Spanish prime minister pedro sanchez) বলেছেন, ‘অভিশপ্ত ও যন্ত্রণাদায়ক রাত। দুটি বগি থেকে দেহ উদ্ধার করা অব্যাহত রয়েছে’। রবিবার রাতে দুর্ঘটনাটি ঘটে দক্ষিণ স্পেনের আন্দালুসিয়ায়। মালাগা থেকে মাদ্রিদগামী একটি ট্রেন ট্র্যাক বদল গিয়েই এই দুর্ঘটনা ঘটে। অন্য একটি ট্রেনের মুখোমুখি চলে আসে মাদ্রিদগামী একটি যাত্রীবাহী ট্রেন। ট্রেন দুটি অত্যাধিক গতিতে থাকায় নিয়ন্ত্রণ হারিয়ে সংঘর্ষ ঘটে।

আরও পড়ুন- অবসর নিলেন মহাকাশচারী সুনীতা উইলিয়ামস, ঘোষণা নাসার

তীব্র অভিঘাতে রেলট্র্যাকেরও ক্ষতি হয়েছে। ২০১৩ সালের পরে স্পেনের সবচেয়ে ভয়াবহ দুর্ঘটনা। সেই বছর সান্তিয়াগো দে কমপোস্তেলার কাছে এক দুর্ঘটনা ৮০ জনের প্রাণ কেড়েছিল। স্পেনের পরিবহন মন্ত্রীর মতে, খুবই অদ্ভূতভাবে দুটি ট্রেন মুখোমুখি এসে পড়ায় সংঘর্ষ ঘটে। কোনও কোনও কামরার অংশ প্রায় চারমিটার দূরে ছিটকে পড়েছে। কামরাগুলো দুমড়ে মুচড়ে গিয়ে বীভৎস চেহারা নিয়েছে। ফলে উদ্ধার করা কঠিন হয়ে পড়েছে। মৃতের সংখ্যা আরও বাড়তে পারে, আশঙ্কা প্রশাসনের।